Ranskan ympäriajo 1903

Kokonaiskilpailun tuloksetSijaNimiMaaAika 1.Maurice Garin 94h33'14" 2.Lucien Pothier +2h49'21" 3. Fernand Augereau +4h29'24" 4. Rodolphe Muller +4h39'30" 5. Jean Fischer +4h58'44" 6. Marcel Kerff +5h52'24" 7. Julien Lootens +9h31'08" 8. Georges Pasquier +10h24'04"9. François Beaugendre +10h52'14" 10. Aloïs Catteau +12h44'57" 11. Jean Dargassies +13h49'10" 12. Ferdinand Payan +19h09'02" 13. Julien Girbe +23h16'52" 14. Lechartier +24h05'13" 15. Josef Fischer20pxSaksa +25h14'26" 16. A. Foureaux +31h50'52" 17. René Salais +32h34'43" 18. Emile Moulin +49h43'14" 19. Georges Borot +51h37'38" 20. Pierre Desvages +62h53'54" 21. Arsène Millocheau +64h57'08 

Vuoden 1903 Ranskan ympäriajo oli ensimmäinen järjestetty Ranskan ympäriajo. Kilpailun organisoi nykyisen urheilusanomalehden l'Équipen edeltäjä L'Auto.

Toimittaja Géo Lefèvre innostui Tour de France par Deux Enfants-romaanista, jossa kaksi poikaa matkaa ympäri Ranskaa. Lefèvfre ehdotti kilpailun järjestämistä Henri Desgrangelle ja he keskustelivat asiasta 20. marraskuuta 1902 lounaalla pariisilaisessa kahvilassa Café de Madridissa. Joidenkin lähteiden mukaan kahvila, joka on vaihtanut nimeään useasti, tunnettiin tuolloin nimellä Taverne Zimmer. Kilpailu julkistettiin vuoden 1903 tammikuussa ja sanomalehti järjesti kilpailun edistääkseen levikkiään. Myös muut sanomalehdet olivat käyttäneet samaa menetelmää myynninedistämisessään. 

Vuoden 1903 ympäriajo alkoi 1. heinäkuuta Montgeronista Pariisin lähettyviltä ja päättyi Pariisiin 19. heinäkuuta. Kilpailu koostui 6 etapista ja sen kokonaismatka oli 2428 km. Etapit olivat pitkiä. Pisin oli 471 km etappi Nantesista Pariisiin. Lyhin etappi oli pituudeltaan 268 km. 60 kilpailijaa aloitti urakan ja heistä 21 selvisi maaliin. Voittaja sai palkinnoksi 3000 frangia (nykyrahassa noin 26 000 euroa). 

Kilpailun johtajana, tuomarina ja ajanottajana toimi Géo Lefevre. Henri Desgrange toimi kilpailun pääjohtajana, vaikka hän ei seurannut kilpailua paikan päällä. 

Kilpailussa ei ollut mukana joukkueita vaan kaikki kilpailijat edustivat itseään. Ajajat maksoivat osallistumismaksuna 10 frangia (nykyrahassa noin 87 euroa).

Toisin kuin nykyään, kilpailija joka keskeytti etapin sai jatkaa kilpailua seuraavalla etapilla. Häntä ei kuitenkaan tämän jälkeen enää huomioitu kokonaiskilpailun tuloksissa. Näin kävi Hippolyte Aucouturierille, joka keskeytti ensimmäisellä etapilla, mutta jatkoi kilpailua ja voitti toisen ja kolmannen etapin. Neljännen etapin voittaja Charles Laeser ei tullut maaliin kolmannella etapilla. 

Maurice Garin voitti kilpailun ajalla 94 tuntia 33 minuuttia 14 sekuntia. Lucien Pothier oli toinen 2 tuntia 49 minuuttia ja 21 sekuntia Garinin jälkeen. Fernard Augereau oli kolmas häviten voittajalle 4 tuntia 29 minuuttia ja 24 sekuntia. Viimeinen maaliintulija oli Arsène Millocheau, joka hävisi Garinille 64 tuntia 57 minuuttia ja 8 sekuntia.

+ Etappien tuloksetEtappiReittiPituus (km)VoittajaKilpailun johtaja1  Montgeron - Lyon  467  Maurice Garin   Maurice Garin 2  Lyon - Marseille  374  Hippolyte Aucouturier   Maurice Garin 3  Marseille - Toulouse  423  Hippolyte Aucouturier   Maurice Garin 4  Toulouse - Bordeaux  268  Charles Laeser   Maurice Garin 5  Bordeaux - Nantes  425  Maurice Garin   Maurice Garin 6  Nantes - Pariisi  471  Maurice Garin   Maurice Garin 

 Lähteet 

1903
Luokka:Vuoden 1903 urheilu